Jeg vil foreslå, at du kontakter din revisor for et sikkert svar for så vidt angår, din skattemæssigt stilling. I forhold til andelsboligforeningen, gælder der både et bopælskrav i andelsboligforeningsloven og i vedtægten, såfremt foreningen benytter standardvedtægten, hvilket du bør kontrollere.
Det er i sidste instans foreningen, der i foreningsretlig sammenhæng skal vurdere, om bopælskravet er overholdt. Hvis I rent faktisk tager ophold i og beboer lejligheden i minimum 6 måneder om året, vil dette nok blive accepteret af foreningen.
Jeg henleder i den forbindelse endvidere opmærksomheden på boligreguleringsloven, hvorefter du har pligt til at foretage anmeldelse til kommunalbestyrelsen, hvis lejligheden står ledig i mere end 6 uger. Kommunen vil i den forbindelse kunne anvise en lejlighedssøgende til lejligheden, hvorefter du har pligt til at leje ud til denne.
Med venlig hilsen Jacob Linvald Advokat
DATEA AS Lyngby Hovedgade 4 · 2800 Kgs. Lyngby Direkte tlf.: 45260502 · Mobil tlf.: 24431144JAL@datea.dkwww.datea.dk